ai4bharat/Pralekha huggingface dataset:
মানবসম্পদবিকাশমন্ত্রক
শিক্ষামন্ত্রী : জাতীয় শিক্ষা নীতি ২০২০ এনইপি রূপায়ণের জন্য সরকার একাধিক উদ্যোগ নিচ্ছে
নয়াদিল্লী, ১৪ সেপ্টেম্বর, ২০২০
এনইপি ২০২০ সংশ্লিষ্ট সকল পক্ষের সঙ্গে বিস্তারিত আলোচনা করার পর চূড়ান্ত হয়েছে। জাতীয় শিক্ষা নীতি ২০২০ অনুযায়ী এই নীতি রূপায়ণের জন্য প্রয়োজন একাধিক উদ্যোগ এবং প্রক্রিয়া, যাতে বিভিন্ন সংস্থার সংযোগ ও সমন্বয় প্রয়োজন। কেন্দ্রীয় শিক্ষা মন্ত্রক সব রাজ্য এবং কেন্দ্রশাসিত অঞ্চলের সরকারকে এই নীতি সঠিকভাবে রূপায়ণের জন্য চিঠি দিয়েছে। শিক্ষা মন্ত্রক ৮-২৫ সেপ্টেম্বর শিক্ষাপর্বের আয়োজন করছে। সেখানে বিভিন্ন বিষয় এবং জাতীয় শিক্ষা নীতি রূপায়ণ নিয়ে আলোচনা হবে। মন্ত্রক রাজ্যপাল, উপরাজ্যপাল এবং শিক্ষামন্ত্রীদের নিয়ে একটি সম্মেলনের আয়োজন করেছে। উচ্চশিক্ষার রূপান্তরে জাতীয় শিক্ষা নীতির ভূমিকা নিয়ে এই সম্মেলন। এতে রাজ্যের রাজ্যপালরা, কেন্দ্রশাসিত উপ-রাজ্যপালরা, সব রাজ্য ও কেন্দ্রশাসিত অঞ্চলের শিক্ষামন্ত্রী, রাজ্যের বিশ্ববিদ্যালয়গুলির উপাচার্যরা এবং অন্য বিশিষ্ট ব্যক্তিরা এই সম্মেলনে অংশ নেন। জাতীয় শিক্ষা নীতি নিয়ে সংশ্লিষ্ট সকল পক্ষের আগ্রহ, ইতিবাচক দৃষ্টিভঙ্গী বহু আলোচিত হয়েছে। লোকসভায় আজ লিখিত জবাবে এই তথ্য জানালেন মানব সম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক।
(CG/AP/NS
প্রধানমন্ত্রীরদপ্তর
চণ্ডীগড়ে ভারতীয় বিমানবাহিনীর দেশে প্রথম ঐতিহ্য কেন্দ্রের প্রশংসা প্রধানমন্ত্রীর
নয়াদিল্লি, ৮ মে, ২০২৩
প্রধানমন্ত্রী শ্রী নরেন্দ্র মোদী চণ্ডীগড়ে ভারতীয় বিমানবাহিনীর দেশে প্রথম ঐতিহ্য কেন্দ্রের প্রশংসা।
প্রতিরক্ষা মন্ত্রী শ্রী রাজনাথ সিং-এর এক ট্যুইটের প্রত্যুত্তরে প্রধানমন্ত্রী ট্যুইট করে বলেন :
“এটা একটা প্রশংসনীয় প্রয়াস। এর মধ্য দিয়ে ভারতীয় বিমানবাহিনীর সমৃদ্ধ অবদানকে আরও বেশি তুলে ধরা সম্ভব হয়েছে।”
PG/AB/DM/
(
জাহাজচলাচলমন্ত্রক
শ্রী সর্বানন্দ সোনোয়াল মুম্বাইয়ে বহু প্রতীক্ষিত ওয়াটার ট্যাক্সি পরিষেবার সূচনা করেছেন
নয়াদিল্লি, ১৭ ফেব্রুয়ারি, ২০২২
কেন্দ্রীয় বন্দর, জাহাজ চলাচল ও জলপথ এবং আয়ুষ মন্ত্রী শ্রী সর্বানন্দ সোনোয়াল আজ ভার্চ্যুয়াল মাধ্যমে মুম্বাইয়ে সাধারণ মানুষের জন্য বহু প্রতীক্ষিত ওয়াটার ট্যাক্সি পরিষেবার সূচনা করেছেন। এই অনুষ্ঠানে ভার্চ্যুয়াল মাধ্যমে উপস্থিত ছিলেন মহারাষ্ট্রের মুখ্যমন্ত্রী শ্রী উদ্ভব ঠাকরে।
উপকূলীয় রাজ্য মহারাষ্ট্রের মানুষের দীর্ঘদিনের আকাঙ্খা পূরণে সাহায্য করবে এই ওয়াটার ট্যাক্সি পরিষেবা। মুম্বাই ও নবী মুম্বাই যমজ দুই শহরকে যুক্ত করবে। ওয়াটার ট্যাক্সি পরিষেবাগুলি ডোমেস্ট্রিক ক্রুজ টার্মিনাল থেকে শুরু হবে এবং নেরুল, বেলাপুর, এলিফ্যান্ট আইল্যান্ড ও জেএনপিটি-কেও যুক্ত করবে। এই পরিষেবা যথেষ্টই আরামদায়ক। ভ্রমণের ক্ষেত্রে সুবিধাজনক, সময় সাশ্রয়ী ও পরিবেশ-বান্ধব। ওয়াটার ট্যাক্সি পরিষেবা পর্যটনের বিকাশে বিশেষ সাহায্য করবে। নবী মুম্বাই থেকে ঐতিহাসিক এলিফ্যান্ট গুহা ঘুরে দেখা যাবে। দর্শনার্থীরা নবী মুম্বাই হয়ে গেটওয়ে অফ ইন্ডিয়া পর্যন্ত সহজেই ভ্রমণ করতে পারবেন। বন্দর জাহাজ চলাচল ও জলপথ মন্ত্রকের অন্তর্গত সাগরমালা প্রকল্পের আওতায় নবনির্মিত এই বেলাপুর জেটি নির্মাণে খরচ হয়েছে ৮.৩৭ কোটি টাকা। এই জেটির সাহায্যে ভাউচার ঢাক্কা, মান্ডওয়া, এলিফ্যান্ট এবং করঞ্জারের মতো স্থানে ওয়াটার ট্যাক্সি পরিষেবা মিলবে।
অনুষ্ঠানে ভার্চ্যুয়াল ভাষণে শ্রী সর্বানন্দ সোনোয়াল মুম্বাই মেরিটাইম বোর্ড এবং কেন্দ্রীয় ও রাজ্য সংস্থাগুলিকে এই প্রকল্পের কাজ দ্রুত সম্পন্ন করার জন্য ধন্যবাদ জানান। তিনি বলেন, এতে নাগরিকদের যাতায়াতের ক্ষেত্রে সুবিধা মিলবে, পর্যটনের বিকাশ ঘটবে এবং কর্মসংস্থানের সুযোগ তৈরি হবে। সাগরমালা প্রকল্পের আওতায় বন্দর আধুনিকীকরণ, রেল, সড়ক, ক্রুজ পর্যটন, মৎস্য সম্পদ, উপকূলীয় পরিকাঠামো, দক্ষতা উন্নয়নের মতো বিভিন্ন বিভাগ কাজ করে চলেছে। কেন্দ্রীয় মন্ত্রী জানান, মহারাষ্ট্রের ১৩১টি প্রকল্পের জন্য ১.০৫ লক্ষ কোটি টাকা খরচ করা হবে।
শ্রী সোনয়াল বলেন, বন্দর, জাহাজ চলাচল ও জলপথ মন্ত্রকের অন্তর্গত সাগরমালা প্রকল্পের আওতায় এই ১৩১টি প্রকল্পের মধ্যে ৪৬টি প্রকল্পে ২০৭৮ কোটি টাকা আর্থিক সহায়তা দেওয়া হবে। উপকূলীয় রাজ্য মহারাষ্ট্রে জলপথ পরিবহণের ক্ষেতের বিপুল সম্ভাবনা রয়েছে বলেও উল্লেখ করেন তিনি। মুম্বাই ফেরিওয়ার্ফ এবং মান্ডওয়ার মধ্যে রোপ্যাক্স চলাচলের ফলে যাত্রীদের ভ্রমণের সময় হ্রাস পাবে। এমনকি, পণ্য পরিবহণের ক্ষেত্রেও সুবিধা মিলবে। তিনি বলেন, মৎস্যজীবীদের উন্নতির জন্য সাগরমালা প্রকল্পের আওতায় ৪টি মৎস্য বন্দর প্রকল্পের অনুমোদন দেওয়া হয়েছে। মুম্বাইয়ে ম্যালেটবান্ডারের আধুনিকীকরণের বিষয়টি আলোচনাধীন রয়েছে বলেও কেন্দ্রীয় মন্ত্রী জানান। শ্রী সোনোয়াল এই পরিকাঠামোগত প্রকল্পগুলির বিকাশসাধন নিয়ে মহারাষ্ট্র সরকারের সক্রিয় ভূমিকার জন্য ধন্যবাদ জানান। প্রধানমন্ত্রী গতিশক্তি জাতীয় মহাপরিকল্পনার আওতায় ভারতে এ ধরনের কাজ দ্রুতগতিতে এগোচ্ছে বলেও উল্লেখ করেন তিনি।
CG/SS/SB
(Visitor Counter : 141
স্বাস্থ্যওপরিবারকল্যাণমন্ত্রক
ভারত সরকার এপর্যন্ত রাজ্য/কেন্দ্রশাসিত অঞ্চলগুলিকে বিনামূল্যে প্রায় ১৬ কোটিরও কাছাকাছি টিকার ডোজ সরবরাহ করেছে
নতুন দিল্লি, ২৮ এপ্রিল, ২০২১
ভারত সরকার কোভিড-১৯ মহামারীর বিরুদ্ধে লড়াইয়ে নেতৃত্ব দিচ্ছে। মহামারীর বিরুদ্ধে লড়াইয়ে ভারত সরকারের মূল পাঁচটি স্তম্ভের অন্যতম গুরুত্বপূর্ণ স্তম্ভ হল টিকাকরণ কর্মসূচি।
কোভিড-১৯ টিকাকরণের ক্ষেত্রে উদারীকরণ ও গতি আনতে তৃতীয় পর্যায়ের কৌশল আগামী পয়লা মে থেকে কার্যকর করা হবে। নতুন যোগ্য জনগোষ্ঠীর জন্য আজ বিকেল ৪টে থেকে নাম নথিভুক্তকরণ প্রক্রিয়া শুরু হচ্ছে। সম্ভাব্য সুবিধাভোগীরা হয় সরাসরি কোউইন পোর্টাল  অথবা আরোগ্য সেতু অ্যাপের মাধ্যমে নাম নথিভুক্ত করতে পারবেন।
ভারত সরকার এপর্যন্ত বিভিন্ন রাজ্য/কেন্দ্রশাসিত অঞ্চলগুলিকে বিনামূল্যে ১৫ কোটি ৯৫ লক্ষ ৯৬ হাজার ১৪০টি টিকার ডোজ সরবরাহ করেছে। এর মধ্যে অপচয় সহ মোট ১৪ কোটি ৮৯ লক্ষ ৭৬ হাজার ২৪৮টি টিকার ডোজ খরচ করা হয়েছে। ১ কোটিরও বেশি কোভিড টিকার ডোজ এখনও পর্যন্ত রাজ্য/কেন্দ্রশাসিত অঞ্চলগুলিতে রয়েছে।
আগামী তিনদিনে ৫৭ লক্ষেরও বেশি টিকার ডোজ রাজ্য/কেন্দ্রশাসিত অঞ্চলগুলিতে পাঠানো হবে।
সম্প্রতি মহারাষ্ট্র সরকারের কিছু আধিকারিকের বক্তব্য উল্লেখ করে গণমাধ্যমের প্রতিবেদনে প্রকাশিত হয়েছে যে এই রাজ্যে টিকার মজুত শেষ হয়ে গেছে। এতে রাজ্যে টিকাকরণ অভিযানের ওপর বিরূপ প্রভাব পড়েছে।
এক্ষেত্রে স্পষ্ট করে বলা হয়েছে যে ২৮ এপ্রিল সকাল ৮টা পর্যন্ত মহারাষ্ট্র মোট ১ কোটি ৫৮ লক্ষ ৬২ হাজার ৪৭০রটি টিকার ডোজ পেয়েছে। এর মধ্যে মাত্র ০.২২ শতাংশ অপচয় সহ ১ কোটি ৫৩ লক্ষ ৫৬ হাজার ১৫১টি টিকার ডোজ ব্যবহার করেছে। অর্থাৎ যোগ্য জনগোষ্ঠীর টিকাকরণের ক্ষেত্রে সংশ্লিষ্ট রাজ্যের কাছে এখনও পর্যন্ত ৫ লক্ষ ৬ হাজার ৩১৯টি টিকার ডোজ মজুত রয়েছে।
এছাড়াও আগামী তিনদিনের মধ্যে ৫ লক্ষ কোভিড টিকার ডোজ সরবরাহ করা হবে।
SC/SS/SKD/
(
স্বাস্থ্যওপরিবারকল্যাণমন্ত্রক
দেশজুড়ে ভেন্টিলেটরের প্রাপ্যতার বিষয়ে সর্বশেষ তথ্য
নয়াদিল্লি, ১৪ ডিসেম্বর, ২০২১
কোভিড-১৯ চিকিৎসার জন্য দেশের সর্বত্র সংক্রমিতরা যাতে ভেন্টিলেটরের সুবিধা পান সেই উদ্দেশ্যে কেন্দ্রীয় স্বাস্থ্য ও পরিবারকল্যাণ মন্ত্রক কেন্দ্রীয়ভাবে ভেন্টিলেটর সংগ্রহ করেছে। এরপর সেই ভেন্টিলেটর চাহিদা অনুযায়ী বিভিন্ন রাজ্য ও কেন্দ্রশাসিত অঞ্চলকে সরবরাহ করা হয়েছে।
রাজ্যগুলিকে ভেন্টিলেটর সরবরাহ করার পাশাপাশি ১৯ হাজারের বেশী চিকিৎসক এবং প্যারা-মেডিকেল কর্মীকে ভেন্টিলেটর চালানোর প্রশিক্ষণ দেওয়া হয়েছে। ভেন্টিলেটরগুলি যাতে সবসময়েই ব্যবহারযোগ্য থাকে তা নিশ্চিত করতে রাজ্যগুলিকে পরামর্শ দেওয়া হয়েছে। এছাড়াও হাসপাতালের পরিকাঠামোর উন্নয়ন, অক্সিজেনের প্রাপ্যতার জন্য গ্যাস পাইপলাইন ব্যবস্থার যথাযথ ব্যবহার এবং প্রশিক্ষিত মানবসম্পদের সাহায্যে ভেন্টিলেটরগুলি ব্যবহার করার জন্য বিশেষভাবে উদ্যোগী হতে বলা হয়েছে।
বিভিন্ন রাজ্য ও কেন্দ্রশাসিত অঞ্চল কেন্দ্রের কাছে প্রয়োজন অনুযায়ী নানা সময়ে ভেন্টিলেটর চেয়ে পাঠিয়েছে। সেইমতো পশ্চিমবঙ্গে ১,৪৮০টি, ত্রিপুরায় ৯২টি, আসামে ১,০০০টি এবং আন্দামান ও নিকোবর দ্বীপপুঞ্জে ৩৪টি ভেন্টিলেটর দেওয়া হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবারকল্যাণ প্রতিমন্ত্রী ডা. ভারতী প্রবীণ পাওয়ার।
CG/CB/DM/
(Visitor Counter : 93
প্রধানমন্ত্রীরদপ্তর
অবসরপ্রাপ্ত বিচারপতি এম. রামা জোইস-এর প্রয়াণে প্রধানমন্ত্রীর শোক প্রকাশ
নয়াদিল্লী, ১৬ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী অবসরপ্রাপ্ত বিচারপতি এম. রামা জোইস-এর প্রয়াণে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, ‘অবসরপ্রাপ্ত বিচারপতি এম. রামা জোইস ছিলেন একজন প্রগাঢ় বুদ্ধিজীবি ও বিচারপতি। তাঁর গভীর জ্ঞান এবং ভারতের গণতান্ত্রিক ভিত্তিকে মজবুত করতে বিশেষ অবদানের জন্য তিনি প্রশংসিত হয়েছিলেন। তাঁর প্রয়াণে দুঃখিত। তাঁর পরিবার ও অনুগামীদের প্রতি দুঃখের এই সময় আমার সমবেদনা জানাই। ওঁম শান্তি।’
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৩৩ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ২২ কোটি ৭০ লক্ষেরও বেশি টিকার ডোজ রয়েছে
নয়াদিল্লি, ২৬ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৩৩ কোটি ৪৪ লক্ষ ৫৫ হাজারটি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ২২ কোটি ৭০ লক্ষ ৪৩ হাজার ৬২৬টি ডোজ হাতে রয়েছে।
CG/BD/SB
(Visitor Counter : 107
অর্থমন্ত্রক
এলআইসি-র পলিসি
নয়াদিল্লি, ১০ ফেব্রুয়ারি, ২০২০
ভারতীয় জীবন বিমা নিগম  সমাজের বিভিন্ন শ্রেণীর মানুষের জীবন বিমার চাহিদা পূরণে নিয়মিতভাবে প্রয়াস নিয়ে থাকে। লোকসভায় সোমবার এক প্রশ্নের লিখিত জবাবে এই তথ্য দেন অর্থ প্রতিমন্ত্রী শ্রী অনুরাগ সিং ঠাকুর।
তিনি আরও জানান, নিগমের প্রথম বাৎসরিক প্রিমিয়ামের ক্ষেত্রে বাজার অংশীদারিত্ব ৭০.৫২ শতাংশ এবং পলিসির দিক থেকে শেয়ার ৭৫.৬৪ শতাংশ। এই হিসাব ২০১৯-এর ৩১শে ডিসেম্বর পর্যন্ত। জীবন বিমার ক্ষেত্রে নিগমের বিভিন্ন পরিষেবার বিস্তৃতির জন্যই এলআইসি অন্যতম বিমা সংস্থা হয়ে উঠেছে। আরও পরিসংখ্যান দিয়ে শ্রী সিং জানান, এলআইসি গত ৩১শে ডিসেম্বর পর্যন্ত ১ লক্ষ ১৪ হাজারের বেশি এজেন্ট এবং ৪ হাজারের বেশি ডেভেলপমেন্ট আধিকারিক নিয়োগ করেছে। উদ্ভাবনমূলক বিপণন কৌশলের অঙ্গ হিসেবেই এঁদের নিয়োগ করা হয়েছে। নিগমের নতুন পলিসি চালু করার ক্ষেত্রে গত ৩১শে ডিসেম্বর পর্যন্ত বিকাশ হার দাঁড়িয়েছে ১৭.৮১ শতাংশ। এর ফলে, চলতি অর্থবর্ষে এলআইসি-র পলিসির সংখ্যা ৩ কোটি ছাড়িয়ে যাবে বলে আশা করা হচ্ছে।
শ্রী ঠাকুর আরও জানান, এলআইসি নিয়মিতভাবে জীবন বিমার ক্ষেত্রে একাধিক আকর্ষণীয় পলিসি চালু করে থাকে। এছাড়াও, দু’বছর থেকে পাঁচ বছর মেয়াদি পলিসি বাতিল হয়ে গেলে সেগুলি পুনরায় চালু করার সুবিধাও নিগম দিয়ে থাকে। এমনকি, কিস্তির মাধ্যমে পলিসি হোল্ডারের মৃত্যুজনিত সুযোগ-সুবিধা পাওয়ার সংস্থানও রয়েছে। পলিসির মেয়াদ উত্তীর্ণ হলে ম্যাচিউরিটি বেনিফিট কিস্তির মাধ্যমে পাওয়া যায়।
CG/BD/DM
(Visitor Counter : 72
প্রধানমন্ত্রীরদপ্তর
সুইডেনের প্রধানমন্ত্রীর সঙ্গে প্রধানমন্ত্রীর বৈঠক
নতুন দিল্লি, ০৪ মে, ২০২২
প্রধানমন্ত্রী শ্রী নরেন্দ্র মোদী কোপেনহাগেনে দ্বিতীয় ভারত-নর্ডিক শীর্ষ সম্মেলনের ফাঁকে সুইডেনের প্রধানমন্ত্রী শ্রীমতী ম্যাগডালেনা অ্যান্ডারসনের সঙ্গে বৈঠক করেছেন। দুই নেতার মধ্যে এটিই প্রথম বৈঠক।
অভিন্ন মূল্যবোধের ভিত্তিতে ভারত ও সুইডেনের মধ্যে দীর্ঘদিনের ঘনিষ্ঠ সম্পর্ক রয়েছে; ব্যবসায়িক, বিনিয়োগগত এবং গবেষণা ও উন্নয়নের যোগসূত্র এবং আন্তর্জাতিক শান্তি, নিরাপত্তা ও উন্নয়নের ক্ষেত্রে সমদৃষ্টিভঙ্গী এই সম্পর্ককে আরও নিবিড় করেছে। আধুনিক যুগে উদ্ভাবন, প্রযুক্তি, বিনিয়োগ এবং গবেষণা ও উন্নয়ন সহযোগিতা দু’দেশের সম্পর্কের ভিত্তি হয়ে উঠেছে। ২০১৮ সালে প্রথম ভারত-নর্ডিক শীর্ষ সম্মেলন উপলক্ষে প্রধানমন্ত্রী মোদীর সুইডেন সফরের সময়ে দু’দেশ একটি বিস্তৃত যৌথ কর্মপরিকল্পনা করেছিল, স্বাক্ষর করেছিল যৌথ উদ্ভাবনী অংশীদারিত্ব চুক্তিতে।
আজকের বৈঠকে দুই নেতা দ্বিপাক্ষিক অংশীদারিত্বের অগ্রগতি পর্যালোচনা করেন। লিড আইটি উদ্যোগের অগ্রগতিতে সন্তোষ প্রকাশ করেন তাঁরা। ২০১৯ সালের সেপ্টেম্বর মাসে রাষ্ট্রসঙ্ঘের জলবায়ু সংক্রান্ত শীর্ষ সম্মেলনে ভারত ও সুইডেন লিড আইটি  উদ্যোগের সূচনা করেছিল। এর লক্ষ্য ছিল বিশ্বের সব থেকে বেশি গ্রীনহাউস গ্যাস নিঃসরণকারী শিল্পগুলিকে কম কার্বন নিঃসরণকারী অর্থনীতির দিকে নিয়ে আসতে সাহায্য করা। বর্তমানে এর সদস্য সংখ্যা বেড়ে হয়েছে ৩৫। সদস্যদের মধ্যে ১৬টি দেশ এবং ১৯টি কোম্পানি রয়েছে।
দুই নেতা উদ্ভাবন, জলবায়ু প্রযুক্তি, জলবায়ু কর্মপরিকল্পনা, দূষণমুক্ত হাইড্রোজেন, মহাকাশ, প্রতিরক্ষা, অসামরিক বিমান চলাচল, মেরু গবেষণা, খনি এবং বাণিজ্য ও অর্থনৈতিক ক্ষেত্রে সহযোগিতা আরও বাড়ানোর পন্থা পদ্ধতি নিয়ে আলোচনা করেন।
আঞ্চলিক এবং আন্তর্জাতিক উন্নয়নের বিষয়েও তাঁদের মধ্যে কথা হয়।
CG/SD/SKD/
(
প্রতিরক্ষামন্ত্রক
লাঙ্কাইয়ি আন্তর্জাতিক মেরিয়াইম অ্যারো এক্সপো  ২০১৯-এ অংশগ্রহণ ভারতীয় বিমানবাহিনীর
নয়াদিল্লি, ২২ মার্চ, ২০১৯
ভারতীয় বিমানবাহিনী মালয়েশিয়ার লাঙ্কাইতে আগামী ২৬-৩০ মার্চ আন্তর্জাতিক মেরিয়াইম অ্যারো এক্সপো বা লিমা ২০১৯-এ অংশ নেবে। এই প্রথমবার ভারতীয় বিমানবাহিনী এ ধরণের প্রদর্শনীতে অংশ নিচ্ছে। সম্পূর্ণ দেশীয় প্রযুক্তিতে তৈরি বিমানবাহিনীর হাল্কা ওজনের যুদ্ধ বিমান এই প্রদর্শনীতে অংশ নেবে। বিমানবাহিনীর কলাইকুন্ডা বিমানঘাঁটি থেকে হাল্কা ওজনের যুদ্ধ বিমানগুলি মায়নমারের ইয়াঙ্গান হয়ে মালয়েশিয়ার উদ্দেশে প্রদর্শনীতে যোগ দিতে ইতিমধ্যেই রওনা হয়ে গেছে।
লিমা প্রদর্শনীতে ভারতীয় বিমানবাহিনীর অংশগ্রহণের ফলে সেদেশের রয়াল মালয়েশিয়ান এয়ারফোর্সের সঙ্গে বিভিন্ন বিষয়ে ভারতীয় বিমানবাহিনীর মতবিনিময়ের সুযোগ ঘটবে। একইসঙ্গে দুই দেশের বাহিনীর মধ্যে আরও ঘনিষ্ঠ সমন্বয় গড়ে উঠবে। এমনকি মালয়েশিয়ার বিমানবাহিনীর সঙ্গে ভারতীয় বিমানবাহিনীর ভবিষ্যৎ যোগযোগের ভিত্তি আরও দৃঢ় হবে। পক্ষান্তরে মালয়েশিয়ার বিমানবাহিনী সম্পূর্ণ দেশীয় প্রযুক্তিতে নির্মিত হালকা ওজনের ভারতীয় যুদ্ধ বিমানগুলির সক্ষমতা সম্পর্কেও অবহিত হতে পারবে।
প্রদর্শনীতে ভারতীয় বিমানবাহিনীর দুটি হালকা ওজনের যুদ্ধবিমান, একটি সি-১৩০জে শ্রেণীর যুদ্ধবিমান এবং একটি আইএল-৭৬ শ্রেণীর যুদ্ধবিমান অংশ নিচ্ছে। এছাড়াও বাহিনীর ২৭ জন আধিকারিক, ৪২ জন বায়ু সেনাকর্মী এবং হিন্দুস্হান অ্যারোনটিক্যাল লিমিটেডের ১১ জন কর্মী এই প্রদর্শনীতে সামিল হচ্ছেন।
CG/BD/NS
(Visitor Counter : 85
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ ত্রিপুরার মুখ্যমন্ত্রীর
নয়াদিল্লি, ১৩ মার্চ, ২০২৩
ত্রিপুরার মুখ্যমন্ত্রী প্রফেসর মানিক সাহা আজ প্রধানমন্ত্রীর সঙ্গে সাক্ষাৎ করেছেন।
প্রধানমন্ত্রীর দপ্তর থেকে ট্যুইটে বলা হয়েছে;
"ত্রিপুরার মুখ্যমন্ত্রী @DrManikSaha2 প্রধানমন্ত্রী @narendramodi-এর সঙ্গে সাক্ষাৎ করেছেন।"
PG/PM/NS
(
কর্মী, জন-অভিযোগএবংপেনশনমন্ত্রক
ভারতের সভাপতিত্বে জি-২০ গোষ্ঠীর দুর্নীতি বিরোধী তৃতীয় কর্মীগোষ্ঠীর এবং মন্ত্রিগোষ্ঠীর বৈঠক ৯ থেকে ১১ আগস্ট কলকাতায় অনুষ্ঠিত হবে
নতুন দিল্লি, ৮ আগস্ট, ২০২৩
ভারতের সভাপতিত্বে জি-২০ গোষ্ঠীর দুর্নীতি বিরোধী তৃতীয় কর্মীগোষ্ঠীর বৈঠক ৯ থেকে ১১ আগস্ট কলকাতায় অনুষ্ঠিত হবে। এই বৈঠকে জি-২০-র সদস্য রাষ্ট্রগুলির ১৫৪ জন প্রতিনিধি ছাড়াও আমন্ত্রিত ১০টি দেশের এবং বিভিন্ন আন্তর্জাতিক সংগঠনের প্রতিনিধিরা উপস্থিত থাকবেন। বৈঠকের পর ১২ আগস্ট জি-২০-র দুর্নীতি বিরোধী মন্ত্রিগোষ্ঠীর বৈঠকে পৌরোহিত্য করবেন কেন্দ্রীয় মন্ত্রী ডাঃ জিতেন্দ্র সিং। এটি এই গোষ্ঠীর মন্ত্রিপর্যায়ের দুর্নীতি বিরোধী দ্বিতীয় বৈঠক। বৈঠকে দুর্নীতির বিরুদ্ধে লড়াইয়ে রাজনৈতিক সদিচ্ছার বিষয়টি আলোচনা হবে।
ভারতের সভাপতিত্বে জি-২০ গোষ্ঠীর দুর্নীতি বিরোধী কর্মীগোষ্ঠীর বৈঠকে অর্থনৈতিক ক্ষেত্রে দেশত্যাগী অপরাধীদের বিরুদ্ধে প্রয়োজনীয় ব্যবস্থা গ্রহণের জন্য নীতি প্রণয়নে যথেষ্ট অগ্রগতি হয়েছে। এর মধ্যে এই ধরনের অপরাধীদের সম্পত্তি বাজেয়াপ্ত করার বিষয়টিও রয়েছে। এক্ষেত্রে ২০১৮ সালে জি-২০ গোষ্ঠীর বৈঠকে প্রধানমন্ত্রী শ্রী নরেন্দ্র মোদী যে ৯ দফা প্রস্তাব দিয়েছিলেন, তা বিশেষ গুরুত্ব পেয়েছে।
ভারতের সভাপতিত্বে দুর্নীতি বিরোধী কর্মগোষ্ঠীর প্রথম এবং দ্বিতীয় বৈঠক গুরুগ্রাম এবং ঋষিকেশে অনুষ্ঠিত হয়। জি-২০ গোষ্ঠীর কর্মীগোষ্ঠীর বৈঠকে আন্তর্জাতিক স্তরে প্রয়োজনীয় ব্যবস্থা গ্রহণের ক্ষেত্রে ভারত সংশ্লিষ্ট সকলের মধ্যে মতৈক্য গড়ে তুলতে সক্ষম হয়েছে। এক্ষেত্রে সর্বোচ্চ স্তরে তিনটি অঙ্গীকারকে বিশেষ গুরুত্ব দেওয়া হচ্ছে। দুর্নীতি প্রতিরোধ সংক্রান্ত সংগঠনগুলি যাতে স্বাধীন এবং স্বচ্ছ ভাবে দায়বদ্ধতার সঙ্গে কাজ করতে পারে, সেই লক্ষ্যে সংশ্লিষ্ট কর্তৃপক্ষের জন্য একটি নীতি-নির্দেশিকা তৈরি করা হয়েছে। এই সংক্রান্ত অপরাধের দ্রুত মীমাংসার ক্ষেত্রে পলাতক অপরাধীকে দ্রুত ফিরিয়ে নিয়ে এসে প্রয়োজনীয় বিচার কাজ সম্পন্ন করার জন্যেও বিশেষ নীতি-নির্দেশিকা তৈরি করা হয়েছে, যেখানে ওই অপরাধীর সম্পত্তি উদ্ধার করে উপযুক্ত ব্যবস্থা নেওয়া যাবে।
দুর্নীতি প্রতিরোধী সংগঠনগুলির মধ্যে তথ্যের আদান-প্রাদানের জন্য ছয় দফা পরিকল্পনা করা হয়েছে। এরফলে, অর্থনৈতিক ক্ষেত্রে যুক্ত অপরাধীদের বিরুদ্ধে প্রয়োজনীয় ব্যবস্থা নেওয়া যাবে এবং এই অপরাধীদের দ্রুত বিচার হবে।
AC/CB/AS
(Visitor Counter : 88
স্বাস্থ্যওপরিবারকল্যাণমন্ত্রক
নিউমোনিয়ায় শিশুমৃত্যুর হার কমাতে নতুন নীতি প্রণয়ন
নতুন দিল্লি, ২৭ জুলাই,২০২১
রেজিস্টার জেনারেল অফ ইন্ডিয়ার স্যাম্পল রেজিস্ট্রেশন সিস্টেম রিপোর্ট অনুযায়ী ২০১০ থেকে ২০১৩ পর্যন্ত চালানো সমীক্ষায় দেখা গেছে যে, নিউমোনিয়ার কারণে ১৬.৯ শতাংশ শিশুর মৃত্যু হয়। যা কিনা শিশুমৃত্যুর ক্ষেত্রে দ্বিতীয় বৃহত্তম কারণ।
নিউমোনিয়া জনিত কারণে শিশুমৃত্যুর হার কমাতে কেন্দ্রীয় সরকার ২০১৯ সালে নিউমোনিয়াকে সফলভাবে প্রশমিত করার জন্য সামাজিক সচেতনতা এবং পদক্ষেপ, সোশ্যাল এওয়ারনেস এন্ড অ্যাকশনস টু নিউট্রালাইজ নিউমোনিয়া সাকসেসফুলি নামে একটি উদ্যোগ গ্রহণ করে।
এই উদ্যোগের মাধ্যমে নিউমোনিয়ার চিকিৎসা নিয়ে একটি নীতি নির্দেশিকা প্রকাশ করা হয়। সেখানে অ্যামোক্সিসিলিন ওষুধের ব্যবহার নিয়েও বলা হয়।
এক বছরের নিচে বয়স পর্যন্ত শিশু মৃত্যুর জন্য দায়ী যে দশটি কারণ সেগুলি হচ্ছে-
১) অকাল এবং স্বল্প ওজন জনিত কারণ।
২) নিউমোনিয়া।
৩) জন্মের সময় শ্বাসকষ্ট এবং দৈহিক অসুস্থতা।
৪) অন্যান্য অসংক্রামক রোগ।
৫) ডায়রিয়া।
৬) অসুস্থ অথবা অজানা কারণ।
৭) জন্মগত অসঙ্গতি বা ত্রুটি।
৮) ব্যাকটেরিয়াজনিত গুরুতর সংক্রমণ।
৯) আঘাত।
১০) অজানা কারণে জ্বর।
আজ রাজ্যসভায় এক লিখিত প্রশ্নের জবাবে স্বাস্থ্য ও পরিবার কল্যাণ মন্ত্রকের প্রতিমন্ত্রী ডক্টর ভারতী প্রবীণ পাওয়ার এই তথ্য জানিয়েছেন।
CG/ SB
(Visitor Counter : 671
প্রধানমন্ত্রীরদপ্তর
সিবিএসই-র পরীক্ষায় সফলভাবে উত্তীর্ণ হওয়ার জন্য দ্বাদশ শ্রেণীর ছাত্রছাত্রীদের প্রধানমন্ত্রীর অভিনন্দন
নয়াদিল্লি, ৩০ জুলাই, ২০২১
প্রধানমন্ত্রী শ্রী নরেন্দ্র মোদী সিবিএসই-র পরীক্ষায় সফলভাবে উত্তীর্ণ হওয়ার জন্য দ্বাদশ শ্রেণীর ছাত্রছাত্রীদের অভিনন্দন জানিয়েছেন। ছাত্রছাত্রীদের তরুণ বন্ধু বলে সম্বোধন করে তিনি তাদের উজ্জ্বল ও সুন্দর ভবিষ্যৎ এবং সুস্বাস্থ্য কামনা করেছেন।
একগুচ্ছ ট্যুইট বার্তায় প্রধানমন্ত্রী বলেছেন, “সিবিএসই-র পরীক্ষায় সফলভাবে যেসব দ্বাদশ শ্রেণীর ছাত্রছাত্রীরা উত্তীর্ণ হয়েছেন, সেই সব তরুণ বন্ধুদের অভিনন্দন জানাই। তোমাদের উজ্জ্বল ও সুন্দর ভবিষ্যৎ এবং সুস্বাস্থ্য কামনা করি।
যারা ভাবছো, আরও বেশি পরিশ্রম করলে ভালো ফল করতে, তাদের বলতে চাই – নিজের অভিজ্ঞতা থেকে শিক্ষালাভ করো এবং মাথা উঁচু করে বাঁচো। তোমাদের জন্য উজ্জ্বল ও সম্ভাবনাময় ভবিষ্যৎ অপেক্ষা করে আছে। তোমরা সকলেই মেধার চালিকাশক্তি। তোমাদের সকলের প্রতি আমার সর্বদা শুভেচ্ছা রইল।
এ বছর বিরল এক পরিস্থিতিতে পড়ুয়ারা দ্বাদশ শ্রেণীর পরীক্ষায় বসেছিল।
সারা বছর ধরে শিক্ষা জগৎ নানা পরিবর্তনের সাক্ষী থেকেছে। কিন্তু, তারা নতুন পরিবর্তনগুলির সঙ্গে নিজেদের মানিয়ে নিয়ে সবচেয়ে সেরাটা দিয়েছে। তোমাদের জন্য আমি গর্বিত”।
CG/CB/SB
(
জাহাজচলাচলমন্ত্রক
আইআইটি খড়গপুরে অন্তঃদেশীয় এবং উপকূলীয় জলপথ প্রযুক্তি কেন্দ্র গড়ে তুলতে চুক্তি করল জাহাজ মন্ত্রক
নয়াদিল্লি, ২৭ জুন, ২০১৯
আইআইটি খড়গপুরে অন্তঃদেশীয় এবং উপকূলীয় জলপথ প্রযুক্তি কেন্দ্র গড়ে তুলতে আইআইটি-র সঙ্গে একটি সমঝোতাপত্র স্বাক্ষর করেছে জাহাজ মন্ত্রক। জাহাজ মন্ত্রকের স্বধীন দায়িত্বপ্রাপ্ত এবং সার ও রসায়ন দপ্তরের প্রতিমন্ত্রী শ্রী মনসুখ মান্ডভিয়ার উপস্হিতিতে এই সমঝোতাপত্র স্বাক্ষরিত হয়।
এই অনুষ্ঠানে শ্রী মান্ডভিয়া বলেন, জাহাজ পরিবহন ক্ষেত্রে দেশজ প্রযুক্তি সময়ের দাবি এবং প্রধানমন্ত্রী শ্রী নরেন্দ্র মোদীর ভাবনা অনুযায়ী ‘মেক ইনি ইন্ডিয়া’কে তুলে ধরতে আমরা দৃঢ়প্রতিজ্ঞ।
সাগরমালা প্রকল্পের অধীনে স্হাপিত হতে যাওয়া অত্যাধুনিক এই কেন্দ্রটি সম্পর্কে জানাতে গিয়ে শ্রী মান্ডভিয়া বলেন, এই প্রকল্পটি দেশের বন্দর এবং জলপথ ক্ষেত্রের জন্য রণকৌশলগত দীর্ঘকালীন পরিকল্পনার অধীন। এবং এরফলে অন্তঃদেশীয় জলপথ পরিবহন এবং উপকূলীয় জাহাজ চলাচলে অত্যন্ত সুবিধা হবে।
তিনি আরও জানান, ‘’এই প্রথম এমন একটি কেন্দ্র গড়া হচ্ছে যেখানে অত্যাধুনিক প্রযুক্তির ব্যবস্হা থাকবে জলপথ ক্ষেত্রের জন্য, যাতে বিদেশী সংস্হাগুলির ওপর নির্ভরশীলতা কমবে ভারতের। গবেষণার খরচ কমবে উল্লেখযোগ্যভাবে। ফলে বন্দর এবং জলপথ পরিবহনের কাজে খরচ ও সময় বাঁচবে।’’
শ্রী মান্ডভিয়া আরও জানান ‘বর্তমানে অভ্যন্তরীণ এবং উপকূলীয় জলযানগুলির জন্য দেশে পরীক্ষা এবং যাচাই-এর কোন সুবিধা নেই। যারজন্য জাহাজ নির্মাতাদের ইউরোপীয় দেশগুলির দ্বারস্হ হতে হয়। তাই অভ্যন্তরীণ এবং উপকূলীয় জলপথ প্রযুক্তির জন্য এই অত্যাধুনিক কেন্দ্রটি  গড়ে তোলা হচ্ছে দীর্ঘদিনের প্রয়োজন মেটাতে এবং অভ্যন্তরীণ জলপথ ও দেশের উপকূলীয় জাহাজ চলাচলে গতি আনতেই এই উদ্যোগ।’
এই উপলক্ষ্যে আইআইটি খড়গপুর সিআইসিএমটি-র অধিকর্তা বলেন, এই সমঝোতাপত্র চুক্তি এবং এই কেন্দ্রটি গড়ে তোলার মাধ্যমে বিশ্বের আরও মাত্র চারটি দেশে যাদের এই সুবিধা আছে তাদের সমকক্ষ হবে ভারত।
সাগরমালা কর্মসূচির অধিনে এই প্রকল্পের খরচ ৬৯ কোটি ২০ লক্ষ টাকা যোগানো হবে। সিআইসিএমটি-কে ৫ বছরের জন্য টাকা দেওয়া হবে। এরথেকে প্রাপ্ত আয় থেকেই এর তত্ত্বাবধানের কাজ চলবে।
অভ্যন্তরীণ জলপথ পরিবহণ জাহাজ নির্মাণ, বন্দর প্রভৃতিতে যুক্ত সংস্হাগুলিকে প্রযুক্তগত সহায়তা, গবেষণা, পরীক্ষা-নিরীক্ষার সুবিধা দেবে আইআইটি খড়গপুরের এই সিআইসিএমটি। উপকূলীয় অভ্যন্তরীণ জলপথের জন্য জাহাজের নকশার জন্য জোর দেবে কেন্দ্র। এছাড়া জাহাজ নির্মাণ প্রযুক্তি, কাঠামোগত নকশা, পরিবহণ ব্যবস্হা এবং লজিস্টিকের সুবিধা পাওয়া যাবে এই কেন্দ্রে।
সিআইসিএমটি স্হাপনার মাধ্যমে বন্দর এবং জলপথ ক্ষেত্রে সরাসরি দেশজ উদ্ভাবনা এবং অত্যাধুনিক প্রযুক্তির সহায়তা মিলবে। এতে সাগরমালা কর্মসূচি রূপায়ণের সার্থকতা পাওয়া যাবে। সরকার, শিক্ষাপ্রতিষ্ঠান এবং শিল্পের মধ্যে সহযোগিতার মাধ্যমে ফলিত গবেষণা কার্যকর হবে বন্দর এবং জলপথ ক্ষেত্রের প্রতিদিনের কাজে।
CG/AP/NS
(Visitor Counter : 115
বিজ্ঞানওপ্রযুক্তিমন্ত্রক
কোভিড-১৯ এর সংক্রমণ আটকাতে নাসারন্ধ্রের জন্য জেল তৈরিতে ডিএসটির অর্থ সংস্থানের অনুমোদন
নতুনদিল্লি, ৮ এপ্রিল, ২০২০
বিজ্ঞান ও প্রযুক্তি দপ্তরেরস্বয়ংশাসিত সংস্থা বিজ্ঞান ও কারিগরী গবেষণা পর্ষদ  কোভিড-১৯ এর সংক্রমণের কারণ যে করোনা ভাইরাস তাকে নিষ্ক্রিয় করার একটি উদ্যোগে সাহায্যর সিদ্ধান্ত নিয়েছে। বোম্বে আই আই টি-র বায়োসায়েন্স অ্যান্ড বায়োইঞ্জিনিয়ারিং বিভাগ  এই কাজটি করবে।
ডিবিবি-কে এসইআরবি অর্থের যোগান দেবে, যার মাধ্যমে ডিবিবি নাসারন্ধ্রে প্রয়োগ করার জন্য একটি জেল তৈরি করবে। এই জেল স্বাস্থ্যকর্মীদের রক্ষা করার পাশাপাশি কোভিড-১৯ এর সম্প্রদায়গত সংক্রমণকে আটকাতেও সাহায্য করবে। কারণ নাক দিয়ে এই ভাইরাস মানুষের শরীরে প্রবেশ করতে পারে। আর ডিবিবি যে জেলটি তৈরি করবে,তা নাক দিয়ে করোনা ভাইরাসকে ঢুকতে দেবে না।
করোনা ভাইরাস অত্যন্ত সক্রিয়। কোভিড-১৯–এ সংক্রমিত রোগীদের চিকিৎসা করতে গিয়ে চিকিৎসক ও নার্সদের ঝুঁকি সবথেকে বেশি থাকে। বিশেষ করে যাঁদের শরীরে এই ভাইরাসের লক্ষণ দেখা যায় না, সেইসব চিকিৎসক ও চিকিৎসা কর্মীদের ঝুঁকি সবচেয়ে বেশি থাকে।
গবেষকরা দুটি উপায়ে এই করোনা ভাইরাসের সংক্রমণ আটকাতে চেষ্টা করবেন। যেহেতু এই ভাইরাস ফুসফুসে ঢুকে সংখ্যায় বাড়তে থাকে, তাই এটিকে আক্রান্ত কোষের বাইরে আসা বন্ধ করতে হবে। এর ফলে যেখানে এই ভাইরাসটি থেকে গেল সেখানে একে নিষ্ক্রিয় করা জরুরী।
এর পর আটকে থাকা জায়গায় এমন কিছু জৈব অনু পাঠাতে হবে যারা ডিটারজেন্টের মত ওই ভাইরাসকে ধ্বংস করতে উদ্যোগী হবে।
এই প্রকল্পে ডিবিবির অধ্যাপক কিরণ কোন্দাবাগিল, অধ্যাপক রিন্টি বন্দ্যোপাধ্যায়, অধ্যাপক আশুতোষ কুমার এবং অধ্যাপক শমীক সেন কাজ করবেন। এরা অবরুদ্ধ ভাইরাসবিদ্যা, জীববিদ্যা,জৈব পদার্থবিদ্যা, ওষুধ তৈরিতে বিশেষজ্ঞ। আগামী ৯ মাসের মধ্যে এই কাজ শেষ হবে বলে ধারণা করা হচ্ছে।
বিস্তারিত জানতে ডিবিবির অধ্যাপক কিরণ কোন্দাবাগিল-এর সঙ্গে যোগাযোগ করতে পারেন। ফোনঃ- ৯৬১৯৭৩৯৬৩০, ইমেলঃ- kirankondabagil@iitb.ac.in
(CG/CB
নতুনওপুনর্নবীকরণযোগ্যজ্বালানিমন্ত্রক
অনলাইন প্ল্যাটফর্মের মাধ্যমে অ্যাসোসিয়েশন অফ রিনিউয়েবল এনার্জি এজেন্সি অফ স্টেটস -এর ষষ্ঠতম প্রতিষ্ঠা দিবসের অনুষ্ঠানে বিদ্যুৎ মন্ত্রী
নয়াদিল্লি, ২৮ আগস্ট, ২০২০
কেন্দ্রীয় বিদ্যুৎ এবং নতুন ও পুনর্নবীকরণ দপ্তরের মন্ত্রী শ্রী আর কে সিং বৃহস্পতিবার অ্যাসোসিয়েশন অফ ফিনিউয়েবল এনার্জি এজেন্সি অফ স্টেটস -এর ষষ্ঠ প্রতিষ্ঠা দিবসের অনুষ্ঠানে যোগ দেন। অনলাইন প্ল্যাটফর্মের মাধ্যমে এই অনুষ্ঠানে বক্তব্য রাখেন তিনি। কেন্দ্রীয় মন্ত্রী এদিন এআরইএএস-এর ওয়েবসাইট www.areas.org.in এবং টেলিফোন ডায়রেক্টরির সূচনা করেন।
পুনর্নবীকরণযোগ্য শক্তির ভবিষ্যৎ সম্পর্কে বলতে গিয়ে শ্রী সিং এই শক্তি যে আগামীদিনে অর্থনীতির মূল ভিত্তি তার উল্লেখ করেন। তিনি বলেন, আগামীদিনে এই পুনর্নবীকরণযোগ্য শক্তি সঞ্চয় করে রাখা দরকার। তিনি আরও বলেন, চাহিদা বৃদ্ধির সঙ্গে সঙ্গে এই শক্তির উৎপাদন বৃদ্ধি করতে হবে। এজন্য ভবিষ্যৎ পরিকল্পনাও প্রয়োজন। মন্ত্রী বলেন, আগামীদিনে পুনর্নবীকরণযোগ্য শক্তির ব্যবহার বাড়াতে আরও বেশি প্রচার আবশ্যক। হোর্ডিং, রেডিও, টিভি ইত্যাদি ক্ষেত্রে এই শক্তির ব্যবহার যাতে আরও বৃদ্ধি করা যায়, সে বিষয়েও সুনির্দিষ্ট পরিকল্পনা করা দরকার। এক্ষেত্রে সাধারণ মানুষকে এই শক্তির ব্যবহার সম্পর্কে সচেতন করে তোলা প্রয়োজন। তিনি বলেন, এ বিষয়ে এআরইএএস-এর এগিয়ে আসতে হবে। এদিনের আলোচনায় পুনর্নবীকরণযোগ্য শক্তির ব্যবহার, অভিজ্ঞতা এবং নানা দিক নিয়ে মতবিনিময় চলে।
(CG/SS/DM
প্রধানমন্ত্রীরদপ্তর
ছত্তিশগড়ের প্রতিষ্ঠা দিবসে রাজ্যবাসীকে শুভেচ্ছা জানিয়েছেন প্রধানমন্ত্রী
নয়াদিল্লি, ০১ নভেম্বর, ২০২১
প্রধানমন্ত্রী শ্রী নরেন্দ্র মোদী ছত্তিশগড়ের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “ছত্তিশগড়ের প্রতিষ্ঠা দিবসে সমস্ত রাজ্যবাসীকে আন্তরিক শুভেচ্ছা। লোকগীতি, লোকনৃত্য ও শিল্পকলায় সমৃদ্ধ স্বতন্ত্র পরিচিতি গড়ে তোলা এই রাজ্যটি অগ্রগতির নতুন শিখরে পৌঁছাক – এই কামনা করি”।
CG/BD/SB
(